ตุนเงินหมื่นล้านรับหาเสียงเลือกตั้ง
ธปท.เผยช่วงหาเสียงเลือกตั้งมีเงินหายออกจากระบบกว่าหมื่นล้าน พบเบิกเงินสดจำนวนมากจากธนาคารทุกภาคของประเทศ
24 พ.ค. 2554

ธปท.เผยช่วงหาเสียงเลือกตั้งมีเงินหายออกจากระบบกว่าหมื่นล้าน พบเบิกเงินสดจำนวนมากจากธนาคารทุกภาคของประเทศ
นายสรสิทธิ์ สุนทรเกส ผู้ช่วยผู้ว่าการสายกำกับสถาบันการเงิน ธนาคารแห่งประเทศไทย (ธปท.) เปิดเผยว่า ในช่วงการหาเสียงเลือกตั้งพบว่า เงินที่ใช้จ่ายหมุนเวียนในประเทศนั้นหายไปนับหมื่นล้านบาทจากระบบ โดยได้มีการเบิกเงินสดออกไปจากระบบธนาคารเป็นจำนวนมากเกือบทุกภาคของประเทศ และไม่มีการนำไปใช้ในระบบ ซึ่งยังไม่ทราบสาเหตุที่ชัดเจน 
นายสรสิทธิ์กล่าวว่า ขณะนี้เจ้าหน้าที่ของธปท.อยู่ระหว่างตรวจสอบเส้นทางการเงิน คาดว่าอาจมีการเก็บไว้เพื่อซื้อขายยาเสพติด หรือนำไปใช้ซื้อเสียงช่วงเลือกตั้ง ซึ่งถือว่ามีการแข่งขันที่รุนแรงระหว่าง 2 พรรคการเมืองใหญ่